**Teuvo Hakkarainen (ID).** – Arvoisa puhemies, kaikki väkivaltaiset ääriliikkeet ovat turvallisuusuhka. Nyt ollaan tuomitsemassa vain oikeiston tekoja. Miksi näin? Eikö EU kestä totuutta?

Tilastot kertovat väkivaltaisen äärivasemmiston ja islamistien olevan ylivoimaisesti suurin turvallisuusuhka Euroopassa. Juutalaiset ovat jälleen kerran joutuneet vainon kohteeksi monissa maissa ja jopa maanpakoon. Väkivaltaiset islamistit ovat heidän suurin vainoajansa, ja tämä johtuu hallitsemattomasta maahanmuutosta. Juutalaiset ansaitsevat tietysti kaiken tukemme.

Miksi tällainen täysin yksisilmäinen aihe tuodaan edes käsittelyyn? Olemme vaarallisella tiellä, jos väkivaltainen äärivasemmisto ja islamistit pyhitetään arvostelun ja tuomitsemisen ulkopuolelle.